《郊庙歌辞。享文敬太子庙乐章。请神》
唐代·许孟容

觞牢具品，管磬有节。祝道夤恭，神仪昭晰。

桐圭早贵，象辂追设。声达乐成，降歆丰洁。

作者简介：许孟容（743—818），字公范，京兆长安人也。父鸣谦，究通《易象》，官至抚州刺史，赠礼部尚书。孟容少以文词知名，举进士甲科，后究《王氏易》登科，授秘书省校书郎。赵赞为荆、襄等道黜陟使，表为判官。贞元初，徐州节度使张建封辟为从事，四迁侍御史。李纳屯兵境上，扬言入寇。建封遣将吏数辈告谕，不听。于是遣孟容单车诣纳，为陈逆顺祸福之计。纳即日发使追兵，因请修好。遂表孟容为濠州刺史。无几，德宗知其才，征为礼部员外郎。